508 
MEMORIAS CIENTIlACAS I LITER ARIAS 
Item a poco tinpo Diago Lopez de Aro desauino se conel 
rey don Alfonso et absento se delos regnos de Castilla et paso 
amoros; et el rey don Alfonso de Castilla con su yerno el rey 
de Leon entro en Nabarra et cerquo Estella por que acogie- 
ron alii aDiago Lopez quoando sallio de Castilla. Estonces 
seyendo alii los reyes corrio el rey don Sancho de Nabarra 
fasta Burgos et por senna l dio dela espada en hun olmo; et 
traya grant priesa et pasaba por Sant Pedro de Cardeynna 
et dixieron le que alii jazia el Cid Roy Diaz, et por bonrra 
del lexo alii la presa que traya. Et el rey don Alfonso non 
pudo al fazer en Estella que es muy fuert et tornaron asus 
regnos. Item adelante ante la batalla de Vbeda el arcbispo don 
Rodrigo viniendo de corte de Roma con las indulgencias pas- 
so por Nabarra et por Aragon, et puso pas et amor entre los 
reyes de Castilla, de Nabarra et Aragon, en tal manera que 
el rey don Alfonso tornose acadauno lo suyo que les tenia 
forcado et con esto vinieron le ayudar. Et yendo adar la ba- 
talla plego el rey don Sancho con ellos en vn logar que dizen 
Larcos, que no lo conoscian lavoluntad que no veniesseada- 
correr ala fe catliolica et al cormano, maguer que lo tenia 
desheredado. Et de alii adebant fueron tres reyes primeros 
cormanos a dar batalla et Dios ayudoles. Este rey don San- 
cho ganno alii las cadenas et tiendas que son oy en Nabarra 
et mucho mas. Item este rey don Sancho obo hun fijo que 
obo nombre el infant don Ferrant Calabaqa, et deste ca _ 
cando hun ouso en vida desu padre cayo el caballo et dio 
le desuso et murio et fue enterrado en Santa Maria de 
.Tudela las espaldas del coro. Morio este rey don Sancho 
el fuert sin criazon en el castillo de Tudela en el aynno 
que andaba la era en mil CCLXXII. 
DEL REY DON TIBAUT (1) EL PRIMERO FIJO DE LA IFANTA 
DONA BLANCA 
Muerto el rey don Sancho el fuert regno su no sobrino don 
(1) Ms. B. N. dice: Tibalt. 
